nag antabay ng ilang sandali upang tingnan kung may isasauli ang kailaliman, ngunit muling naghilom ang mga alon na mahiwagang gaya ng dati, at hindi naragdagan ng isa mang kuton ang kaniyang kulot na ibabaw, na waring sa nilapadlapad ng dagat ay walang nahulog kundi isang munting bato lamang. itago ka ng kalikasan sa kailaliman na kasama ng mga korales at mga perlas ng kaniyang walang pagkapawing mga dagat! ang sabi ng klerigo na iniunat ang kamay. kapag sa isang banal at mataas na layon ay kakailanganin ka ng mga tao, ay matututuhan kang kunin ng dios sa sinapupunan ng mga alon. samantala, diyan ay hindi ka makagagawa ng kasamaan, hindi mo ililiko ang katwiran, hindi ka mag uudyok sa kasakiman!. wakas ng ang filibusterismo. padausdos binago mula sa padausos (huwag bataking padausdos). pahina nagtatawanan binago mula sa nagtatanawan (nagtatawanan at binibiro ang iba). pahina sa kamay ng pari binago mula sa ng kamay sa pari.